SAUK-komitee: 'Verrotting het 'n kanker geword' | Maroela Media
Die ad hoc-komitee wat die sake van die beleerde SAUK ondersoek, sal volgende jaar sy werk voortsit met LP's wat beloof het om "nog dieper te krap".
LP's op die komitee het hul kommer uitgespreek oor die "veglustige gedrag" van diegene wat die openbare uitsaaier bestuur nadat dit aan die lig gekom het dat van die dokumente wat aan die komitee gestuur is glo gedokter is.
Rachel Kalidass, voormalige SAUK-raadslid, het soos haar kollegas getuig dat Faith Muthambi, minister van kommunikasie, 'n onbehoorlike invloed uitgeoefen het om die aanstelling van Hlaudi Motsoeneng by 'n raadsvergadering op 7 Julie 2014 te verseker.
Kalidass het die notule van dié vergadering aan LP's voorgelees en dit was toe dat hulle besef het dit stem nie ooreen met die notule wat deur die SAUK aan hulle gestuur is nie. LP's het die parlement se regsverteenwoordigers versoek om die notules te bestudeer en daar is ook versoek dat die opnames van die vergaderings aan hul verskaf word.
Makhosi Khoza, ANC-LP, het ná Donderdag se verrigtinge aan African News Agency gesê sy is baie teleurgesteld in Muthambi. "Ek dink eerlik sy was uiters arrogant. Sy het duidelik die proses rakende wat met Motsoeneng gebeur het beïnvloed."
Phumzille van Damme, DA-LP, het gesê LP's het 'n skokkende blik gekry op wat by die openbare uitsaaier gebeur. "Ek dink egter ons het nog net die oortjies van die seekoei gesien."
Fana Mokoena, EFF-LP, het die afgelope week se gebeure beskryf as bewys dat die verrotting by die uitsaaier 'n kanker geword het. "Ons moet 'n boodskap uitstuur dat die SAUK nie 'n speelgrond is vir mense om te steel en te maak wat hulle wil nie."
Maroela word 'n dame nie as sy "aangespreek" nie. Makhozi Khoza is 'n dame.
Sy moet ook die trekpas kry. Suid-Afrikaners is sat vir magsmisbruik, nepotisme, korrupsie, politieke aanstellings en selfverryking. Dit breek ons land af. Ek is dankbaar vir die wat onverpoos veg om dit wat verkeerd en verrot is, reg te stel.
DIe bedryf van die SAUK is maar net 'n weerspieeling van die bedryf van die hele regering.
Ek wonder nou nog wat die geagte minister so knaend onder haar papiere gesoek het – die waarheid? Dit was duidelik dat sy gesoek en gesoek het en dit nie kon kry nie – net die enkele kere wanneer sy wel die korrekte feit op die tafel gesit het sy in die komiteelede se oë gekyk het. Geluk aan die ad hoc komiteelede – ek was lanklaas so beindruk met die professionaliteit en objektiwiteit waarmee 'n taak deur parlementslede across the line aangepak is. Daar is hoop!
So ook die verroting uit die S. A. L en munisipaliteite ek hoor en sien die DA is besig om skoon te maak. Stelers en korruptes moet vervolg word en beslag moet op bates gelê word en ons belasting geld wat gesteel is moet herwin word. Geen tv lisensies moet hernu word as bewys dat ons gatvol is en nie meer arrogante kadres wil finansier vur hul eie plesier